open-index/open-wikipedia-markdown huggingface dataset:
Enemy of the State

***Enemy of the State*** é un filme estadounidense dirixido por Tony Scott que se estreou en 1998.

## Sinopse 
A feliz vida familiar e a brillante carreira do avogado Robert Clayton Dean están a piques de esvaecerse, cando chega ás súas mans unha cinta de vídeo que contén imaxes do asasinato dun membro do Congreso dos Estados Unidos, no que aparecen involucrados axentes do Goberno.

## Personaxes 
* Will Smith como Robert Clayton Dean
* Gene Hackman como Edward 'Brill' Lyle
* Barry Pepper como David Pratt
* Jon Voight como Thomas Brian Reynolds
* Regina King como Carla Dean
* Ian Hart como John Bingham
* Lisa Bonet como Rachel F. Banks
* Jascha Washington como Eric Dean
* James LeGros como Jerry Miller
* Jake Busey como Krug
* Scott Caan como Jones
* Jamie Kennedy como Jamie Williams
* Jason Lee como Daniel Leon Zavitz
* Gabriel Byrne como Fake Brill
* Stuart Wilson como Sam Albert
* Jack Black como Fiedler
* Laura Cayouette como Christa Hawkins
* Loren Dean como Loren Hicks
* Dan Butler como Almirante Shaffer
* Seth Green como Selby
* Tom Sizemore como Pintero 
* Jason Robards como Phil Hammersley 
* Philip Baker Hall como Mark Silverberg 
* Larry King como El mesmo
* Ivana Miličević como Secretaria de Vendas de Ruby

## Notas 
## Véxase tamén 
### Ligazóns externas 
* Ficha na IMDb 
* Ficha en Filmffinity
Blade: Trinity

***Blade: Trinity*** é un filme estadounidense dirixido por David S. Goyer que se estreou no 2004.

## Sinopse 
Durante anos, Blade loitou contra os vampiros sen que o resto do mundo soubese o que sucedía nos baixos fondos. Pero agora, tras caer nas redes do FBI, vese forzado a saír á luz do día para unir as súas forzas cun clan de humanos cazadores de vampiros que nunca soubo que existían, os Nightstalkers. Xunto a Abigail e Hannibal, Blade segue a pista dunha antiga criatura que os ameaza a todos, o vampiro orixinal: Drácula.

## Personaxes 
* Wesley Snipes como Eric Brooks / Blade
* Jessica Biel como Abigail Whistler
* Ryan Reynolds como Hannibal King
* Dominic Purcell como Drácula/Drake
* Kris Kristofferson como Abraham Whistler
* Parker Posey como Danica Talos
* Callum Keith Rennie como Asher Talos
* Triple H como Jarko Grimwood
* Natasha Lyonne como Sommerfield
* Haili Page como Zoe
* John Michael Higgins como Doutor Edgar Vance
* Patton Oswalt como Hedges
* James Remar como Axente do FBI Ray Cumberland
* Eric Bogosian como Bentley Tittle

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
María del Carmen Yáñez

**María del Carmen Yáñez Salgado**, nada en Ourense en 1976, é unha política galega do PPdeG.

## Traxectoria 
Técnica en prevención de riscos laborais, foi concelleira do PPdeG en Lobios na oposición dende 2007. Nas eleccións municipais de 2011 presentouse á alcaldía de Lobios encabezando a candidatura do PPdeG e foi elixida alcaldesa por maioría absoluta. Nas seguintes municipais de 2015, 2019 e 2023 revalidaría a alcaldía con maioría absoluta.

## Notas 
## Véxase tamén 
### Outros artigos 
*Eleccións municipais en Lobios

### Ligazóns externas 
*
Fargo (filme)

***Fargo*** é un filme estadounidense dirixido polos Irmáns Coen que se estreou en 1996. Está protagonizado por Frances McDormand que interpreta a unha oficial de policía embarazada de Minnesota que investiga uns asasinatos cometidos nunha estrada. Estes asasinatos ocorren despois de que un vendedor de coches (William H. Macy) contrate a dous criminais (Steve Buscemi e Peter Stormare) para que secuestren á súa muller e poder extorsionar cun rescate ó seu rico sogro (Harve Presnell).

Estreouse en galego na TVG o 5 de setembro de 2008.

## Sinopse 
Un home apoucado e tímido, casado coa filla dun millonario que lle impide desfrutar da súa fortuna, decide contratar a dous delincuentes para que secuestren á súa muller co fin de montar un negocio propio cos cartos do rescate. Pero, por unha serie de azarosas circunstancias, ó secuestro súmanse tres brutais asasinatos, o que obriga á policía a intervir.

## Personaxes 
* Frances McDormand como Marge Gunderson
* William H. Macy como Jerry Lundegaard
* Steve Buscemi como Carl Showalter
* Peter Stormare como Gaear Grimsrud
* Harve Presnell como Wade Gustafson
* Kristin Rudrüd como Jean Lundegaard
* Tony Denman como Scotty Lundegaard
* Larry Brandenburg como Stan Grossman
* Steve Reevis como Shep Proudfoot
* John Carroll Lynch como Norm Gunderson
* Steve Park como Mike Yanagita

## Galardóns e nomeamentos 
* 1996: 2 Oscars: Mellor actriz (Frances McDormand) e mellor guión orixinal. 7 nomeamentos.
* 1996: 4 nomeamentos ó Globo de Ouro, incluíndo filme comedia ou musical, director.
* 1996: Festival de Cannes: Mellor dirección. Nomeada á Palma de Ouro.
* 1996: Premios BAFTA: Premio David Lean á dirección (Joel Coen).
* 1996: Premios Cesar: Nomeada ó mellor filme estranxeiro.
* 1996: 2 premios National Board of Review: Mellor actriz (Frances McDormand), director
* 1996: Círculo de críticos de Nova York: Mellor filme.

## Notas 
## Véxase tamén 
### Outros artigos 
* Fargo (serie de televisión)
### Bibliografía 
* 
### Ligazóns externas 
* 
* Ficha en AllMovie
Gómez Pérez das Mariñas

O nome de **Gómez Pérez das Mariñas** pode referirse a:

***Gómez Pérez das Mariñas I**, nobre galego do século XV;
***Gómez Pérez das Mariñas II**, nobre galego de finais do século XV;
***Gómez Pérez das Mariñas III**, nobre galego do século XVI;
***Gómez Pérez das Mariñas e Ribadeneira** (1539-1593), político e militar galego;

## Véxase tamén
Blade II

***Blade II*** é un filme estadounidense dirixido por Guillermo del Toro que se estreou no 2002.

## Sinopse 
Unha nova raza de vampiros, os Reapers, xorde para atacar tanto ós humanos como ós da súa propia raza, causando o terror. O Consello da Sombra, un grupo de vampiros que teme pola súa supervivencia, contacta con Blade para que os axude a acabar con eles.

## Personaxes 
* Wesley Snipes como Eric Brooks / Blade
* Kris Kristofferson como Abraham Whistler
* Ron Perlman como Reinhardt
* Leonor Varela como Nyssa Damaskinos
* Norman Reedus como Josh / Scud
* Thomas Kretschmann como Eli Damaskinos
* Luke Goss como Jared Nomak
* Matt Schulze como Chupa
* Danny John-Jules como Asad
* Donnie Yen como Snowman
* Karel Roden como Karel Kounen
* Marit Velle Kile como Verlaine
* Daz Crawford como Lighthammer
* Tony Curran como Priest
* Santiago Segura como Rush

## Notas 
## Véxase tamén 
### Ligazóns externas 
* Ficha na IMDb 
* Ficha en Filamffinity
José Manuel González Álvarez

**José Manuel González Álvarez**, nado o 22 de setembro de 1952 en Bande, é un médico e político galego do PPdeG.

## Traxectoria 
Estudou Medicina na Universidade de Santiago de Compostela e ao terminar a carreira exerceu como médico en Lugo e Vilagarcía de Arousa

Fixo un mestrado en Administración Sanitaria e cando o Goberno central transferiu o SERGAS, o conselleiro Manuel Montero Gómez designouno subdirector xeral de Atención Especializada. Era o ano 1990 e comenzaba para González unha carreira de fondo na Administración. No ano 1991 foi designado xerente do Hospital do Meixoeiro de Vigo. José Manuel Romay Beccaría mantívoo á fronte do hospital, onde permaneceu até 1996. Dous anos despois houbo alí seis mortos por aspergillus. González foi imputado no caso, acusado polos familiares das vítimas. O fiscal non formulou cargos. O Tribunal Superior de Xustiza de Galicia acordou anos máis tarde arquivar as dilixencias abertas contra el.

A xestión de José Manuel González á fronte do Meixoeiro foi ben valorada polos sucesivos responsables de Sanidade, e asumiu despois a xerencia do Xeral-Cíes de Vigo, de onde pasou á dirección do Sergas en Pontevedra en xaneiro de 2002. En abril de 2003 foi chamado por Alberto Núñez Feijóo para facerse cargo da dirección provincial de Política Territorial.

Tralas eleccións autonómicas de 2005, cando comezaron a gobernar PSOE e BNG, marchou á Comunidade de Madrid onde foi Director xerente da Fundación Hospital Alcorcón. Nomeado en 2009 xerente do Complexo Hospitalario de Pontevedra (CHOP).

É pai de Manuel González Sanchidrián.

## Véxase tamén 
### Bibliografía 
* 
### Ligazóns externas 
*Reportaxe en *La Voz de Galicia*
*"El ex conselleiro de Sanidade José Manuel González Álvarez se situará al frente del CHOP" *Faro de Vigo* 21/5/2009 .
*"José Manuel González Álvarez: “La condición de médico acaba siendo fundamental para la gestión”"  *El Correo Gallego*, 28/6/2008 .
Emilio Lledó

**Emilio Lledó Íñigo**, nado en Sevilla o 5 de novembro de 1927, é un filósofo español.
## Traxectoria 
Formado en Alemaña, onde marchou con 26 anos, profesor nas universidades de Heidelberg, La Laguna, Barcelona e Madrid. Membro da Real Academia Española dende 1993, é recoñecido a nivel mundial.

## Recoñecementos
*Premio Nacional de Ensaio 1992..

## Obras 
* *Filosofía y Lenguaje* (1971)
* *Lenguje e historia* (1978)
* *El silencio de la escritura* (1992, Premio Nacional de Ensaio).
* Identidad y amistad (2022)

## Notas 
## Véxase tamén 
### Ligazóns externas 
* *Elogio de la infelicidad*
José Lamela Bautista

**José Lamela Bautista**, nado en Padrendo (Río Caldo, Lobios) o 1 de novembro de 1947 e finado en Ourense o 4 de xaneiro do 2021, foi un historiador, escritor e político galego do PSdeG-PSOE.

## Traxectoria 
Realizou estudos de Enxeñería Técnica Industrial. Emigrou a Barcelona en 1973, onde traballou no sector de hidrocarburos e foi Director de Obra na Empresa OHL.

Dirixiu e presentou dende o ano 2000 o programa radiofónico cultural *Sempre en Galicia* de Radio Cornellá. Dende 2004 é membro do Xurado dos premios literarios Rosalía de Castro de poesía e Rosa Reboredo de narrativa de Cornellà de Llobregat. Foi fundador da asociación protectora de medio ambiente Amigos de Río Caldo, e da Plataforma pola defensa de Río Caldo.

Publicou numerosos traballos de investigación histórica sobre a Xurés en revistas como *Auria*, *Arraianos*, *Nós*, *Xurdimento* e *Lúa Nova*, da que tamén forma parte do consello de redacción. É colaborador permanente de *La Región* e do xornal de Terras de Bouro *Geresâo*.

Foi socio fundador de CALIDUM-Clube de Autores Minhoto/Galaicos.

Nas eleccións municipais de 2007 presentouse á alcaldía de Lobios encabezando a candidatura do PSdeG-PSOE e foi elixido alcalde grazas a un pacto co BNG. Nas municipais de 2011 perdeu a alcaldía tras logra-lo PPdeG a maioría absoluta.

O 14 de agosto do 2023 celébrase unha homenaxe para honrala memoria do autor de *El Xurés y sus misterios* e *A Virxe do Xurés*, en Padrendo, na aldea onde naceu e onde repousan os seus restos, coa descuberta dunha placa na súa casa natal, obra de Toño Monteiro, e cun acto para recordar a súa vida e obra ó pé da capela da Virxe do Xurés, onde se estreou o himno á Virxe do Xurés, e que lle foi encargado polo autor arraiano a Carmen Penín, quen lle pon a voz e a música.

Foi irmán do poeta e escritor Manuel Lamela Bautista.

## Obras 
* *El Xurés y sus misterios* (CALIDUM - Clube de Autores Minhoto/Galaicos, 2000).
* *A Virxe do Xurés*. (Asociación Amigos da Virxe do Xurés, 2016).

## Premios e recoñecementos 
* No ano 2015 foi recoñecido como Xuíz Honorario do Couto Mixto.
* O colectivo Arraianos noméao Arraiano Universal en agosto de 2021.

## Notas 
## Véxase tamén 
### Outros artigos 
* Eleccións municipais en Lobios

### Ligazóns externas 
* Ficha en galegos.info
* 
*
The Wolfe Tones

Os **Wolfe Tones** son un grupo de música rebelde irlandesa de raíz tradicional. Chámanse así en honor aos irlandeses rebeldes e patriotas, particularmente por Theobald Wolfe Tone, que foi un dos líderes da rebelión irlandesa de 1798.
Operación Rheinübung

miniatura|300px|Mapa da operación Rheinübung e operacións británicas para dar caza ao *Bismarck*.

A **operación Rheinübung** (*Unternehmen Rheinübung* en alemán) foi unha saída cara ao océano Atlántico do acoirazado *Bismarck* e o cruceiro *Prinz Eugen* alemáns entre o 18 e o 27 de maio de 1941, durante a segunda guerra mundial. Esta operación tiña como obxectivo bloquear as rutas mercantes aliadas cara a Inglaterra, e rematou co afundimento do *Bismarck*.
A praga escarlata

***A praga escarlata*** é unha novela postapocalíptica do autor estadounidense Jack London, publicada en 1912 na revista *London Magazine* co título orixinal en lingua inglesa de *The Scarlet Plague*. A obra foi traducida ao galego por Tomás González Ahola e publicada por Urco editora en 2009.

## Trama 
A acción ten lugar en California no ano 2073, sesenta anos despois dunha terríbel epidemia, a praga escarlata, que afectou á maior parte da poboación humana en todo o mundo. James Howard Smith, un dos poucos superviventes da época anterior á praga, vive na rexión de San Francisco con tres dos seus netos.

Smith explícalles que el era profesor universitario de literatura, e cóntalles o modo en que a praga comezou en Londres e Nova York, estendéndose por todo o mundo. Smith refuxiouse canda a catrocentas persoas na facultade de Química, pero ante os saqueos e roubos vividos na cidade e as mortes por mor da enfermidade, o grupo minguado decidiu marchar cara á zona rural ao sueste. Ao cabo, quedou el só, e logo de varios anos sobrevivindo contactou con outro grupo de xente. Os superviventes tiveron descendencia, a partir da cal naceron os tres netos: Edwin, Beizodelebre e Hu-Hu.

Consciente de que lle queda pouco tempo de vida, procura transmitirlle aos seus netos a súa sabedoría e os seus valores, así como a importancia da transmisión do coñecemento. Porén, os seus esforzos son baldíos, pois seguen un método de vida de cazadores-recolectores e non conciben a caída da civilización que o seu avó lles conta.

## Véxase tamén 
### Ligazóns externas 
* Texto íntegro no Proxecto Gutenberg
The Observer

***The Observer*** é un periódico británico que sae á rúa todos os domingos. Desde o punto de vista ideolóxico ten unha tendencia política socialdemócrata aínda que cunha liña editorial lixeiramente escorada á dereita con respecto ao seu periódico irmán, *The Guardian*, que sae á rúa de luns a sábado.

## Véxase tamén 
### Ligazóns externas 
* *Observer* website
Segunda división española 1973/74

A tempada **1973–74** da **Segunda División de España** foi a 42ª edición deste torneo. A categoría estivo composta por 20 equipos. Real Betis, Hércules e Salamanca ascenderon á Primeira División, mentres que Osasuna, Deportivo da Coruña, Levante e Linares descenderon á Terceira División.

 
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Promoción de permanencia 
## Trofeo Pichichi 
## Véxase tamén 
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
Conferencia Internacional de Paz de San Sebastián

[miniatura|300px|Mesa principal da Conferencia na que están sentados os *Seis de Aiete*, de esquerda a dereita: [Jonathan Powell, Pierre Joxe, Kofi Annan, Gro Harlem Brundtland, Bertie Ahern e Gerry Adams.]] 
miniatura|300px|*Os Seis de Aiete*.
miniatura|300px|dereita|O Palacio de Aiete, local da Conferencia Internacional de Paz de San Sebastián.
[miniatura|dereita|300px|*Os Seis de Aiete*, de esquerda a dereita: [Jonathan Powell, Gerry Adams, Bertie Ahern, Kofi Annan, Gro Harlem Brundtland e Pierre Joxe.]]

A **Conferencia de Paz de San Sebastián** celebrouse no Palacio de Aiete da cidade guipuscoana de Donostia (País Vasco) o día 17 de outubro de 2011. Acudiron personalidades internacionais da política e da paz, tales como Kofi Annan, Bertie Ahern, Gro Harlem Brundtland, Pierre Joxe, Gerry Adams e Jonathan Powell.

## Participantes 
;Organizadores
* Lokarri
* Mediador internacional (Brian Currin)
;Partidos políticos
* Partido Nacionalista Vasco 
* Partido Socialista de Euskadi - Euskadiko Ezkerra
* Eusko Alkartasuna
* Esquerda Abertzale
* Aralar
* Alternatiba
* Ezker Batua - Berdeak
* Ezkerra
* Geroa Bai
* Union pour un Mouvement Populaire
* Parti Socialiste
* Mouvement Démocrate

;Institucións
* Concello de San Sebastián
* Deputación Foral de Guipúscoa

;Patronal
* Confederación de Empresarios Vascos

;Sindicatos
* Eusko Langileen Alkartasuna (ELA)
* Langile Abertzaleen Batzordeak (LAB)
* Comisiones Obreras (CCOO)
* Unión General de Trabajadores (UGT)

;Os Seis de Aiete
* Kofi Annan: Premio Nobel da Paz do 2001 e exsecretario xeral da ONU entre os anos 1997 e 2006.
* Gerry Adams: Presidente do Sinn Féin, parlamentario irlandés e participante do Acordo de Venres Santo e do proceso de paz de Irlanda do Norte.
* Bertie Ahern: Ex líder de Fianna Fáil, ex-primeiro ministro da República de Irlanda e participante do Acordo de Venres Santo e do proceso de paz de Irlanda do Norte.
* Jonathan Powell: Político do Partido Laborista do Reino Unido, que foi xefe do gabinete de Tony Blair.
* Gro Harlem Brundtland: Política do Partido Laborista Noruegués, ex-primeira ministra de Noruega.
* Pierre Joxe: Político do Partido Socialista de Francia, exministro de Defensa e Interior, e exmembro do Consello Constitucional de Francia.

Ficheiro:Gerry Adams Sinn Féin.jpg|Gerry Adams.
Ficheiro:BertieAhernBerlin2007.jpg|Bertie Ahern.
Ficheiro:Gro Harlem Brundtland1 2007 04 20.jpg|Gro Harlem Brundtland.
Ficheiro:Pierre joxe.jpg|Pierre Joxe.
Ficheiro:Jonathan Powell and Paul Rios.jpg|Jonathan Powell (derecha)

## Declaración 
[miniatura|400px|dereita|Vídeo do momento da lectura da Declaración da Conferencia Internacional de Paz de San Sebastián por [Bertie Ahern en inglés con subtítulos en éuscaro.]]

A declaración foi lida integramente en inglés polo ex-primeiro ministro da República de Irlanda, Bertie Ahern:

## Notas 
## Véxase tamén 
### Ligazóns externas 
* Web sobre o Proceso de Paz do País Vasco 
* Web de Lokarri 
* Web de Elkarri
Antonio López de Santa Anna

**Antonio de Padua María Severino López de Santa Anna y Pérez de Lebrón**, nado o 21 de febreiro de 1794 e finado o 21 de xuño de 1876, foi un político e militar mexicano.

## Traxectoria 
Foi Presidente de México en once ocasións. Ao longo da súa longa carreira política uniuse en distintas ocasións a realistas, insurxentes, monárquicos, republicanos, liberais e conservadores. Santa Anna foi tamén gobernador do Iucatán en 1824. A súa figura é unha das máis importantes e polémicas na historia mexicana.

## Véxase tamén 
### Ligazóns externas 
* *La adicción al poder. Reelección o No Reelección I*
War Pigs

"**War Pigs**" é unha canción antibelicista da banda británica de heavy metal Black Sabbath, do seu álbum de 1970, *Paranoid*, onde se tornou o terceiro sinxelo do mesmo. A letra é sobre a guerra e os seus absurdos, daqueles que as fan, sobre os que morren e son mandados para loitar.

## Véxase tamén
### Ligazón externa
* Interpretación ao vivo de Black Sabbath en París 1970
Paranoid

***Paranoid*** é o segundo álbum da banda británica de heavy metal Black Sabbath. Nun principio o seu nome ía ser *War Pigs*, pero debido a presións da discográfica púxoselle *Paranoid*. Foi gravado e publicado no ano 1970, constituíndo o primeiro éxito do grupo, e considerado a día de hoxe un disco de culto. Chegou a ser número un no Reino Unido, e é o LP máis vendido de Black Sabbath.

## Lista de cancións 
## Créditos 
* Tony Iommi - Guitarra eléctrica
* Ozzy Osbourne - Voz
* Geezer Butler - Baixo
* Bill Ward - Batería
* Producido por Roger Bain para Tony Hall Enterprises
* Produtores Técnicos Tony Allom e Brian Humphries
* Gravado no Regent Sound e Island Studios
* Deseño e fotografía do álbum de Keef
* Remasterizado por Ray Staff no Whitfield Street Studios
* Fotografía adicional de Ross Halfin e Chris Walter
Harlan Ellison

miniatura|dereita|Ellison en 1986.
**Harlan Jay Ellison**, nado o 27 de maio de 1934 en Cleveland (Ohio), é un prolífico e destacado escritor de novelas e historias curtas especializado en literatura fantástica, de terror e, sobre todo, de ciencia ficción. Os libros libros abranguen os xéneros tanto da ficción como do ensaio.

## Véxase tamén 
### Ligazóns externas 
* Ellison Webderland Official website
Atahualpa

**Atahualpa**, do quechua *Ata-wallpa*, que en galego quere dicir 'galo', nado en 1500 e finado o 26 de xullo de 1533, foi o décimo terceiro gobernante inca, e aínda que tivo sucesores nomeados polos españois é considerado como o último emperador incaico.

## Traxectoria 
O seu pai Huayna Cápac morreu contra 1525, sen designar sucesor. Ese feito desatou unha guerra civil incaica pola sucesión entre Atahualpa e o seu irmán Huáscar. Atahualpa atopábase en Quito, ao mando do exército incaico do norte e a cargo do goberno da rexión, subxugada ao imperio incaico. Tras unha longa campaña, Atahualpa venceu a Huáscar en 1532, preto de Cuzco.

Atahualpa estaba en Cajamarca cando recibiu a visita dunha expedición española ao mando de Francisco Pizarro, que o capturou.​ Atahualpa ofreceu un rescate a cambio da súa liberdade, e Pizarro aceptou. Non obstante, os españois decidiron desfacerse del. Tras recibir o rescate, foi acusado traizón, de conspiración contra a coroa española e do asasinato de Huáscar.​ Enxuizárono, sentenciárono a morte foi executado.
## Notas
## Véxase tamén 
### Ligazóns externas 
* "Un Rey llamado Atahualpa" 
* "Atahualpa, el inca en busca del sol" por Jorge Said Barahona .
Michael Moorcock

miniatura|dereita|Moorcock en 2006.
**Michael John Moorcock**, nado no alfoz de Londres o 18 de decembro de 1939, é un prolífico escritor de ciencia ficción e fantasía británico.

## Traxectoria 
Moorcock é tamén editor, xornalista, crítico, compositor e músico de grupos de rock como Hawkwind. Abandonou aos 15 anos os estudos para participar en diferentes actividades do "fandom" británico, desde música até política (no anarquismo). Moorcock é un seguidor da obra de Mervyn Peake e detractor de J. R. R. Tolkien. En 1962 casou coa xornalista Hilary Bailey, da que se divorciou para máis tarde volver casar con Jill Riches, da que se separou en 1979.

## Véxase tamén 
### Ligazóns externas 
*Moorcock's Miscellany, a páxina oficial.
Danza do ventre

miniatura|dereita|Danza do ventre dunha bailarina en New Jersey.
A **danza do ventre**, tamén chamada **danza árabe**, é unha danza que combina elementos tradicionais de Oriente Medio xunto con outros do Norte de África.

En lingua árabe coñécese como *raqs sharqi* ("danza do leste" ou "danza oriental"). Inclúe movementos do folclore exipcio, danza clásica e contemporánea, con grandes desprazamentos, voltas e movementos de todas as partes do corpo, pero sobre todo da cadeira. En Turquía, á danza do ventre coñécese como *gobek dans* ou *rakasse*.

## Véxase tamén 
### Ligazóns externas 
* A danza árabe no século XX  

be-x-old:Танец жывата
Petróglifos da Borna

Os **petróglifos da Borna** son un conxunto de gravados rupestres da idade de bronce situados na parroquia de Meira (Moaña). Está catalogado pola Xunta de Galicia co código GA36029005.

## Situación
Están localizados a uns 230 m de altitude, na aba do monte da Borna, que cae até a praia do mesmo nome. Están orientados ao suroeste, cara á boca da ría de Vigo e a enseada de Moaña. Hai camiño de acceso até eles, se ben está cuberto de maleza. O monte é de uso comunal, e o seu uso é forestal. O seu estado de conservación é regular, pois a laxe foi afectada polos incendios forestais.

## Características
O conxunto da estación rupestre, de 12 x 25 m, está conformado por un grupo de laxes distribuídas en dous paneis contiguos. O primeiro (máis alto e cara ao oeste), inclúe case 50 motivos orientados do mesmo xeito en forma de cruz ou antropomorfos. O segundo (cara ao leste), contén cruces e deseños en forma de U invertido. No interior dalgúns destes motivos hai cruces, e nun deles (ver imaxe) unha pequena cunca. Isto foi interpretado como unha posible embarcación.

O lugar é coñecido como Pegada de San Pedro. Segundo a tradición oral, os gravados na laxe son as pegadas das ferraduras do cabalo de San Pedro, que pegou un salto desde aquí ao outro lado da ría de Vigo ao se lle aparecer o demo disfrazado de serpe.

## Notas
## Véxase tamén
### Bibliografía
*Alonso Romero, F.: «Hallazgo de un Petroglifo con Representaciones Esquemáticas de Embarcaciones de la Edad de Bronce». *Zephirus*, t.XXV p.&nbsp;295-308. (1974)
*García Alén, Alfredo e de la Peña, Antonio. *Grabados rupestres de la provincia de Pontevedra* (1980). Fundación Pedro Barrié de la Maza. ISBN 84-85728-04-1
*Villaverde Román, X. C.:* Lendas de Moaña*. Agrupación cultural Nos, Moaña, 1988.
*Aparicio, B.: *Mouras, serpientes, tesoros y otros encantos. Mitología popular gallega*. Cadernos do Seminario de Sargadelos, 80, Ediciós do Castro, Sada, 1999.

### Outros artigos
* Petróglifos do Pozo Garrido
### Ligazóns externas
* Pegada do Cabalo de San Pedro, ficha en galiciaencantada.com
* Representación en 3D do petróglifo da Borna
Sachs Patera

**Sachs Patera** é un patera situado no hemisferio norte de Venus. Definida coma unha *caldeira descolgada*, Sachs é unha depresión elíptica duns 130 metros de profundidade, e que ten uns 40&nbsp;km de longo (só se inclúe a distancia dentro da depresión), vista a través do seu eixo máis longo. A súa morfoloxía indica que unha caldeira con material magmático quedou baleira e a consecuencia disto a caldeira colapsouse sobre si mesma, formando unha depresión rodeada de escarpas concéntricas que están espazadas entre si entre 2 a 5&nbsp;km. A forma de arco das escarpas, que se seguen estendendo cara ao norte onde existe un profundo alongamento da elipse da depresión (de aí o de *caldeira descolgada*), evidencian varias etapas distintas na drenaxe da caldeira magmática; a protuberancia que se pode ver no suroeste da caldeira podería ser un evento por separado do ocorrido coa depresión central.

Son tamén moi visibles os campos de lava de entre 10 a 25&nbsp;km ó longo da caldeira (sobre todo no norte) e que lle dan un aspecto de flor á caldeira grazas ós seus regueiros finais. Estes campos e regueiros de lava aparecen nun gris claro na imaxe de radar xa que estas lavas teñen unha textura de mosaico (ou bloques), textura que fai que a lava devolva máis ondas de radar. Moita desta lava foi emitida dende a caldeira, algunha probablemente viaxando polo subsolo posiblemente a outras partes do subsolo, e inclusive, podendo saír á superficie moi ó sur da caldeira. Isto é bastante infrecuente nas caldeiras que existen na Terra, onde normalmente a saída da lava está moi próxima á caldeira.

## Notas 
## Véxase tamén 
### Outros artigos 
* Patera
* Volcán
Gómez Pérez das Mariñas III

**Gómez Pérez das Mariñas III** foi un nobre galego do século XVI, fillo de Ares Pardo das Mariñas, señor de Parga e Cillobre, e de Tareixa de Vázquez, señora da Pobra do Caramiñal. Era bisneto de Gómez Pérez das Mariñas I e sobriño de Gómez Pérez das Mariñas II.

miniatura|dereita|250px|Igrexa do desaparecido convento do Carme de Madrid, onde mandara ser soterrado Gómez Pérez das Mariñas III

## Traxectoria 
En 1541 era alcaide da fortaleza da Barreira. Realizou en Santiago, en 1550, unha concordia co seu irmán máis vello, Fernán, aprobando o testamento do seu pai, e no que Fernán confirma unha serie de cesións ao seu irmán de foros e herdades que aquel adquirira por foro do convento de San Martiño Pinario. Entre elas estaban os coutos de Corrubedo, Olveira e San Pedro de Bealo, así como o casal de Padrón.

Obtivo do Papa Xulio III unha bula en 1551 que confirmaba o seu dereito e posesión inmemorial no que se achaban el e os seus devanceiros de percibir, cobrar e levar moitas sinecuras no reino de Galicia que se relacionan na bula, entre elas a de Santa María de Olveira. Ese mesmo ano aparece como rexedor de Santiago. Tres anos despois, en 1554, é rexedor da Coruña, e eleva á categoría de vila á Pobra do Caramiñal, cuxo señorío herdara da súa nai. Algunhas fontes atribúenlle a construción nesta vila da Torre de Bermúdez.

Participou na batalla de San Quintín en 1557. Polos méritos contraídos na batalla, o rei Filipe II de España outorgoulle diversos méritos como o de ser nomeado cabaleiro da orde de Santiago. Estivo en Flandres, Italia e outras nacións europeas servindo a Filipe II.

Cara 1565 preiteou, xunto co seu irmán Fernán, contra a súa irmá Berenguela das Mariñas por uns bens procedentes do señor Esteban de Xunqueiras.

Nalgúns documentos aparece como Corrixidor e Adiantado do reino de Murcia.

## Casamento, descendencia e pasamento 
Casou con Xoana de Matienza coa que tivo un fillo, Diego das Mariñas, señor de Parga e Xunqueiras.

Testou en Madrid perante Xoán Martínez de Moya o 23 de outubro de 1545, nomeando herdeiro ao seu fillo Diego das Mariñas, e no que manda ser soterrado no convento do Carme de Madrid.

Finou despois do 31 de xullo de 1575, data do último documento no que é nomeado, e no que, perante o escribán Xoán Martínez, outorga un poder a Xoán de Deus, meiriño do Caramiñal, para que puidese recoñecer, sinalar e deslindar todas as súas terras, coutos e xurisdicións.

## Véxase tamén 
### Outros artigos 
* Torre de Bermúdez
### Ligazóns externas 
* Ficha en sologenealogía.com
Aitor Gorosabel

**Aitor Gorosabel Garai**, nado en Éibar o 2 de febreiro de 1970, é un cantante e guitarrista vasco pertencente ao grupo de heavy metal Su Ta Gar.

## Traxectoria 
Naceu no seo dunha familia vascoparlante. É o terceiro de catro irmáns e todos eles teñen relación coa música. Súas dúas irmás, Aintzira e Amaia, son profesoras de música, e seu irmán Mikel, alias Norton, é cantante e guitarrista de EH Sukarra. Aitor comezou tocando o piano con 5 anos cos seus irmáns. En 1º e 2º de EXB estudou solfexo aplicado ao piano, aínda que a guitarra aprendeuna a tocar de xeito autodidacta. Tamén estudou publicidade.

Aos doce anos empezou a tocar a guitarra española imitando a Norton, seu irmán, quen contaba con 14 anos de idade, e escoitaba punk e rock radical vasco. Pouco despois descubriu a guitarra eléctrica e empezou a escoitar grupos como Accept, Judas Priest, Iron Maiden e a guitarristas como Steve Vai e Joe Satriani. Na ikastola e no instituto onde estudou fixo amizade con Xabier Bastida, Asier Osoro e Borxa Arrillaga, con quen formaría en 1987 o grupo Su ta gar, do que se converteu en voz principal, guitarra solista e compositor. Su Ta Gar acabou cantando en éuscaro sendo os pioneiros do heavy metal nesa lingua e creando escola dentro do metal vasco.
Index Fungorum

***Index Fungorum***, é un proxecto internacional para indexar tódolos nomes formais (nomes científicos)  do Reino Fungi. É comparable ó IPNI, pero con máis institucións contribuíntes.

Outra diferenza é que o IPNI non indica os nomes correctos, en cambio o *Index Fungorum* achega información do estado dun nome.  No retorno da páxina de procura aparece indicado o nome correcto en verde, mentres que outros o fan en azul (os usos aberrantes de nomes indícanse en vermello).  Tódolos nomes están enlazados a páxinas dando o nome correcto, con listas  de sinónimos micolóxicos.

## Véxase tamén 
### Ligazóns externas
*Index Fungorum
Tennessee Williams

**Thomas Lanier Williams III**, nado en Columbus (Mississippi) o 26 de marzo de 1911 e finado en Nova York o 25 de febreiro de 1983, foi un destacado dramaturgo estadounidense, máis coñecido como **Tennessee Williams**.

## Traxectoria 
En 1948 gañou o Premio Pulitzer de teatro por *Un tranvía de nome desexo*, e en 1955 por *Cat on a Hot Tin Roof*. Ademais destas dúas obras recibiron o premio da Crítica Teatral de Nova York outras dúas obras súas.

A crítica do xénero sostén que Williams escribía en estilo gótico sureño. A súa sona aumentou ao ser levadas as súas obras ao cinema.

## Obras 
* *The Glass Menagerie* (1944)
* *Un tranvía de nome desexo* (1947) 
* *Summer and Smoke* (1948)
* *The Rose Tattoo* (1951)
* *Camino Real* (1953)
* *Cat on a Hot Tin Roof* (1955)
* *Orpheus Descending* (1957)
* *Suddenly Last Summer* (1958)
* *Sweet Bird of Youth* (1959)
* *Period of Adjustment* (1960)
* *The Night of the Iguana* (1961)
* *The Eccentricities of a Nightingale* (1962, reescritura de *Summer and Smoke*)
* ''The Milk Train Doesn't Stop Here Anymore* (1963)
* *The Mutilated* (1965)
* *The Seven Descents of Myrtle* (1968, tamén coñecida como *Kingdom of Earth*)
* *In the Bar of a Tokyo Hotel* (1969)
* *Will Mr. Merriweather Return from Memphis?* (1969)
* *Small Craft Warnings* (1972)
* *The Two-Character Play* (1973)
* *Out Cry* (1973, reescritura de *The Two-Character Play*)
* *The Red Devil Battery Sign* (1975)
* *This Is (An Entertainment)* (1976)
* *Vieux Carré* (1977)
* *A Lovely Sunday for Creve Coeur* (1979)
* *Clothes for a Summer Hotel* (1980)
* *The Notebook of Trigorin* (1980)
* *Something Cloudy, Something Clear* (1981)
* *A House Not Meant to Stand* (1982)
* *In Masks Outrageous and Austere'' (1983)

## Véxase tamén 
### Bibliografía 
* 
*
Festival Internacional do Novo Cinema Latinoamericano da Habana

O **Festival Internacional do Novo Cinema Latinoamericano da Habana** (en ) inaugurouse o 3 de decembro de 1979. Para a primeira edición convocáronse máis de 600 cineastas latinoamericanos, convocados pola ICAIC (Instituto Cubano da Arte e Industria Cinematográficos). O premio entregado polo festival é o Gran Premio Coral, símbolo tomado dos grandes arrecifes de coral que poboan o mar Caribe.

A sona do festival recae na súa intención de servir de plataforma a aquelas producións que sofren do anonimato internacional (en primeira instancia, pola produción industrial de Hollywood) e de ser un dos festivais máis importantes do cinema latinoamericano.

## Gran Premio Coral - Primeiro Premio 
* 2010: *La vida útil* (o Uruguai).
* 2009: *La teta asustada* (o Perú). 
* 2008: *Tony Manero* (Chile e o Brasil).
* 2007: *Luz silenciosa* (México).
* 2006: *O Céu de Suely* (o Brasil).
* 2005: *Iluminados por el fuego* (a Arxentina).
* 2004: *Whisky* (o Uruguai).
* 2003: *Suite Habana* (Cuba, documental).
* 2002: *Ciudad de Dios* (Brasil) e *Tan de repente* (Arxentina).
* 2001: *La Ciénaga* (Arxentina).
* 2000: *Eu Tu Eles* (Brasil).
* 1999: *Garage Olimpo* (Arxentina).
* 1998: *La vida es silbar* (Cuba).
* 1997: *Martín (Hache)* (Arxentina e España).
* 1996: *Profundo carmesí* (México).
* 1995: *El callejón de los milagros* (México).
* 1994: *Principio y fin* (México).
* 1993: *Fresa y chocolate* (Cuba-España-México).
Santuario de Santa María a Real do Cebreiro

O **Santuario de Santa María a Real do Cebreiro** é un templo católico situado na parroquia do Cebreiro (Pedrafita do Cebreiro) na comarca dos Ancares.

## Historia
Foi fundada polo Conde de Aurillac, e inicialmente formaba parte dun mosteiro. É un dos monumentos máis antigos da vía francesa do Camiño de Santiago, atribuíndoselle unións á lenda do Santo Graal. Esta relación aparece reflectida no escudo de Galicia.

## Arquitectura
A igrexa é de estilo prerrománico, e ten a súa orixe no século IX. Ten nave rectangular, cuberta a dúas augas e cuberta de tella. A fachada non é a orixinal, senón que foi reconstruída posteriormente. Está formada por tres naves separadas por piares e rematada en tripla cabeceira.

Entre o patrimonio moble do templo, está unha pía bautismal de inmersión do século XVIII, un cáliz do século XII, a patena e unhas ampolas de cristal de rocha bañadas en prata doadas por Isabel a Católica na súa visita en 1486.

## Lenda
Hai diversas tradicións orais relativas ao templo. Ao parecer, antigamente os monxes do mosteiro facían soar a campá para orientar os peregrinos nos días de néboa.
Outra lenda relata un milagre: un veciño ía sempre a misa, xa chovese, tronase ou nevase, e o sacerdote ríase del, até que un día, ao recibir a eucaristía, o pan e o viño convertéronse en carne e sangue de verdade. A mesma tradición di que os dous sepulcros antropomorfos do templo son os do sacerdote e o campesiño.

## Galería de imaxes

Ficheiro:Camino de Santiago - May 2006.jpg
Ficheiro:Altarraum der Iglesia Santa Maria am O-Cebreiro.JPG|Vista do interior
José Luis Bugallal Marchesi

**José Luis Bugallal Marchesi**, tamén chamado **Marathon**, nado na Coruña o 18 de setembro de 1899 e finado na mesma cidade o 26 de decembro de 1989, foi un xornalista e escritor galego.

## Traxectoria 
Naceu no seo dunha familia de xornalistas. O seu bisavó fora Isidoro Araújo de Lira, xornalista galegocubano de Bouzas, e o seu pai o tamén xornalista Isidoro Bugallal. Estudou o bacharelato en Alemaña e licenciouse en Dereito pola Universidade de Santiago de Compostela. Como xornalista, colaborou con medios locais, como *El Noroeste*, *El Orzán* e *Marineda*, e tamén no *ABC* e na *Hoja del Lunes* de Madrid, pero o seu xornal principal, onde desenvolveu case toda a súa carreira, foi *El Ideal Gallego*. Dedicouse sobre todo ao xornalismo deportivo.
[miniatura|Tumba no [cemiterio de Santo Amaro da Coruña.]]
En 1951 ingresou na Real Academia Galega a proposta de Manuel Casás, Francisco Vales Villamarín e Ángel del Castillo López. Tamén foi membro da Real Academia de Belas Artes Nosa Señora do Rosario e correspondente da Real Academia de Belas Artes de San Fernando.
## Vida persoal
Casado con Adela Vela Lojo, foi pai de Jaime, Isabel, Luisa, Pilar e José Luis Bugallal Vela.

## Obras 
* *El coloso de Rande*, 1927.
* *El sentimiento lírico materno en la pintura de Ovidio Murguía*, 1951.
* *La gaita en Britania*, 1956.
* *Sofía Casanova: un siglo de glorias y dolores*, 1964.
* *Compostela: piedra y alma*, 1983.

## Galardóns 
* Medalla de Platino ao Mérito Deportivo.
* Premio de honra da Agrupación Española de Periodistas Deportivos.
* O concello da Coruña tenlle adicada unha rúa.

## Notas
Shell script

Un **shell script** é unha linguaxe de script escrita para o shell, ou intérprete de comandos, usada en varios sistemas operativos. Entre as operacións típicas dos shell scripts atópase a manipulación de ficheiros, a execución de programas ou a impresión de texto.

Un exemplo de intérprete de comandos é o bash, usado na gran maioría das distribucións GNU/Linux.
José Ramón Bugallal

**José Ramón Bugallal Muñoz**, nado o 3 de agosto de 1818 en Ponteareas e finado na mesma vila o 22 de febreiro de 1891, foi un político galego.

## Traxectoria 
Fillo de Pedro Lorenzo Bugallal. Notario en Ponteareas. Foi designado alcalde de Ponteareas en 1852. Xefe do Partido Conservador en Galicia, foi gobernador civil de Ourense de 1875 a 1877, en 1880 e de 1883 a 1884.

## Vida persoal 
Casou con Mariana Araujo Alcalde, filla do emigrante e líder da comunidade galega en Cuba, Isidoro Araújo. Entre  os seus fillos están Isidoro Bugallal e Gabino Bugallal, xornalista o primeiro e político o segundo, que chegou a ser presidente do goberno de España.

## Véxase tamén 
### Bibliografía 
*
Isidoro Araújo de Lira

**Isidoro Araújo Alcalde**, chamado **Isidoro Araujo de Lira**, nado en Bouzas o 3 de xaneiro de 1816 e finado na Habana o 7 de maio de 1861, foi un xornalista e escritor galego.

## Traxectoria 
miniatura|190px
Estudou humanidades en Tui e filosofía no mosteiro beneditino de Samos. En 1835, cando ten efecto a desamortización coa exclaustración dos bieitos, marcha a Madrid onde comeza a traballar no Ministerio de Gobernación. Posteriormente trasládase a traballar ao goberno civil de Salamanca, onde permanece ata 1839.

Nese ano emigra a Cuba e establécese como mestre na Habana. Alí comeza de cheo a escribir. Primeiro redacta a novela por entregas *Ana Mir* no xornal *Noticioso y Lucero*, que publica entre 1840 e 1841. No xornal tamén comeza a escribir artigos de opinión, co pseudónimo de Lira, e conseguindo máis cotas de poder no medio. Tanto é así que cando o xornal se refunda co nome de *Diario de la Marina*, en 1844, Araújo faise copropietario e primeiro director.

Araújo participou en lobbies de empresarios cubanos na España peninsular, onde realizou varias viaxes. Nunha delas, en 1854 participou na fundación en Madrid do *Diario Español*. Regresado á illa, exerceu de xornalista e de voceiro dos intereses dos comerciantes españois na illa. Faleceu como consecuencia das feridas recibidas nun duelo.

O seu neto foi o tamén xornalista Isidoro Bugallal e o político e presidente de España Gabino Bugallal.

## Obra 
* *Ana Mir*, novela por entregas.
* *Memoria sobre el estado político y administrativo de Cuba*, ensaio.

## Véxase tamén 
### Bibliografía 
* 
* 
* 
* 
* 

### Ligazóns externas
Batalla do estreito de Dinamarca

A **batalla do Estreito de Dinamarca** foi unha batalla naval da segunda guerra mundial entre barcos da Royal Navy e a Kriegsmarine, librada o 24 de maio de 1941. O acoirazado británico HMS *Prince of Wales* e o cruceiro de batalla HMS *Hood* enfrontáronse ao acoirazado alemán *Bismarck* e ao cruceiro pesado *Prinz Eugen*, os cales estaban intentando chegar ao océano Atlántico para destruír mercantes aliados.

Menos de 10 minutos despois de que os británicos abrisen fogo, un proxectil do *Bismarck* alanzou ao *Hood* preto do seu depósito de munición de popa. Pouco despois o *Hood* estoupou, e afundíuse en tres minutos, salvandose so tres dos seus tripulantes. O *Prince of Wales* continuou intercambiando fogo co *Bismarck* pero tiña graves disfuncións no seu armamento principal xa que non estaba plenamente operativo despois de ser completado en marzo de 1941. Este feito, combinado cos efectos da batalla, fixo que tivese que retirarse do enfrontamento. O *Bismarck*, danado pero aínda operativo, negouse a seguir ao *Prince of Wales* e no seu lugar dirixiuse cara ao Atlántico ao lado do *Prinz Eugen*.

## Véxase tamén
Condado de Bugallal

O **Condado de Bugallal** é un título nobiliario creado en España o 2 de marzo de 1896 e aínda vixente, e orixinariamente radicado en Galicia.

## Historia 
miniatura|Gabino Bugallal, segundo conde de Bugallal.
O condado de Bugallal creouno o rei Afonso XIII para o beneficio da dama Adelaida García Rodríguez, viúva que fora do ministro ponteareán Saturnino Álvarez Bugallal. Ao careceren de fillos na parella, un Real Decreto do 12 de febreiro de 1906 autorizaba a Adelaida García a nomear un sucesor, o que fixo para o seu curmán Gabino Bugallal; Saturnino Álvarez e José Ramón Bugallal, pai de Gabino Bugallal, eran curmáns. Gabino Bugallal era daquela un importante político español, que acabaría sendo presidente do goberno.

A Gabino Bugallal sucedeuno a súa filla morgada, Matilde Bugallal, que faleceu sen fillos, e a esta a súa irmá María del Carmen Bugallal. A esta sucedeulle o seu fillo, José Ramón Fernández-Bugallal e a este a súa filla Cristina Fernández-Bugallal.

A familia posúe en Pontevedra o pazo da Parda

## Condes e condesas de Bugallal 
## Notas
The Thirteenth Floor

***The Thirteenth Floor*** é un filme estadounidense de ficción científica dirixido por Josef Rusnak que se estreou en 1999.

## Sinopse 
Hannon Fuller, un magnate dos negocios e empresario emprendedor, morre en estrañas circunstancias. O seu amigo e man dereita, Douglas Hall, vese lanzado a un mundo de crimes e decepcións, chegando a descubrir que Fuller levaba unha perigosa dobre vida e que se movía entre dous mundos paralelos: un en 1937 e outro no presente.

## Personaxes 
* Craig Bierko como Douglas Hall/John Ferguson/David 
* Armin Mueller-Stahl como Hannon Fuller/Grierson 
* Gretchen Mol como Jane Fuller/Natasha Molinaro 
* Vincent D'Onofrio como Jason Whitney/Jerry Ashton 
* Dennis Haysbert como Detective Larry McBain 
* Steven Schub como Detective Zev Bernstein 
* Jeremy Roberts como Tom Jones 
* Rif Hutton como Joe 
* Leon Rippy como avogado de Jane 
* Janet MacLachlan como Ellen 
* Brad William Henke como policía número 1 (Brad Henke) 
* Burt Bulos como o auxiliar de hotel
* Venessia Valentino como conserxe 
* Howard S. Miller como chofer
* Tia Texada como compañeira de habitación de Natasha

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
The X-Files (filme)

***The X-Files*** é un filme estadounidense dirixido por Rob Bowman que se estreou en 1998. Baséase na serie de televisión *The X-Files*.

## Sinopse 
No norte de Texas, un rapaz cae por unha fenda no chan mentres xogaba cos seus amigos, e estes contemplan como é atacado por un cáncer negro que tamén infecta a dous bombeiros que intentaban rescatalo. Mentres tanto os axentes do FBI Fox Mulder (David Duchovny) e Dana Scully (Gillian Anderson), apartados dos expedientes-x, inspeccionan un edificio federal de Dallas cando algo inesperado ocorre.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Maxwell Montes

Os **Maxwell Montes** son un gran macizo montañoso do planeta Venus, dentro deste macizo montañoso está situado o punto máis alto da superficie do planeta.

## Descrición xeral 
Situados en Ishtar Terra, que é das dúas grandes rexións elevadas de Venus, a que está máis ó norte. Os Maxwell Montes teñen 11&nbsp;km de altitude total, e elévanse 6,4&nbsp;km sobre o leste das chairas de Lakshmi Planum, posúe unhas dimensións de 853&nbsp;km x 700&nbsp;km. Debido á súa grande altitude, este macizo montañoso é o lugar máis *fresco* (ó redor dos 380&nbsp;°C/716&nbsp;°F) e con menos presión (ó redor 45 bar/44 atm) da superficie de Venus. Os anchos vales e cristas tanto dos Maxwell Montes coma dos de Fortuna Tessera indican que esta topografía foi o resultado da acción da compresión.
  
No ano 1978, a sonda espacial Pioneer Venus 1 estivo en órbita ó redor de Venus co propósito de facer observacións por radar da superficie de Venus. Estas observacións fixeron posible a creación do primeiro mapa topográfico da superficie de Venus, e confirmou un punto dentro dos Maxwell Montes coma o lugar máis alto de Venus respecto do nivel medio da superficie do planeta.

Os Maxwell Montes reciben o seu nome en honra a James Clerk Maxwell, quen traballou na física matemática predicindo a existencia das ondas de radio, as cales fan posible a existencia do radar, e en consecuencia o radar fixo posible a observación da superficie de Venus. Maxwell Montes, Alpha Regio, e Beta Regio son as tres excepcións á regra de que tódolos accidentes xeolóxicos de Venus deben levar nomes femininos, xa sexan de mulleres ou deusas. O nome foille orixinalmente outorgado por Ray Jurgens no ano 1970 a instancias de Tommy Gold, o nome foi aprobado pola Unión Astronómica Internacional (IAU/WGPSN) entre os anos 1976 e 1979.

## Notas 
## Véxase tamén 
### Outros artigos 
* Montes
* Venus
* Falla
Cristina Fernández-Bugallal

**María Cristina Fernández-Bugallal Lorenzo**, nada en Madrid, é a sexta condesa de Bugallal.

## Traxectoria 
Estudou bacharelato en Madrid e licenciouse en bioloxía na Universidade Complutense de Madrid. Casou en 1970 con Antonio Vivancos, un inspector fiscal, con quen vive en Burgos, Bilbao, París e finalmente Madrid. En 1998 empeza a traballar para Manos Unidas, e ao ano seguinte crea a súa propia ONG, Almenara, da que se converte en presidenta da Fundación en 2004. En 2008, logo do falecemento do seu pai, José Ramón Fernández-Bugallal, herda o condado de Bugallal e convértese na sexta condesa.

Tivo catro fillos, dos que a primoxénita faleceu nova. O herdeiro da casa é Ignacio Vivancos Fernández-Bugallal.

## Notas
Manuel Fernández Barrón

**Manuel Fernández-Barrón Barrenechea**, nado en Ponteareas a finais do século XIX e finado o 10 de maio de 1959, foi un avogado e político galego.

## Traxectoria
Nunha voda apadriñada por Eduardo Dato, en 1916 casou con María del Carmen Bugallal, quen acabaría herdando o título de condesa de Bugallal. Ese mesmo ano convértese en deputado polo Partido Conservador, en representación do distrito 25 (Ponteareas), resultado que repite en catro convocatorias máis, pois en ningunha das cinco eleccións se presentou ningún candidato alternativo.

Beneficiado polo ascenso político da familia da muller, pois o seu sogro chegou a ser presidente do goberno, en febreiro de 1921 é nomeado director xeral dos Rexistros Civil, da Propiedade e do Notariado.

## Galardóns
Tivo unha rúa no Porriño, agora chamada Rúa do Mercado.

## Notas